Mezőhegyes Város Önkormányzatának Képviselő-testülete
___/2016. (___.___.) önkormányzati rendelete
A hulladékgazdálkodási helyi közszolgáltatásról szóló 21/2015. (XII. 17.) önkormányzati rendelet módosításáról

Mezőhegyes Város Képviselő-testülete a Magyarország Alaptörvénye 32. cikk (1) bekezdés a) pontjában, valamint a hulladékról szóló 2012. évi CLXXXV. törvény 35. §-ában és 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva a következőket rendeli el:

1. § A rendelet 2. § (1) bekezdése helyébe az alábbi rendelkezés lép:

„2. § (1) A települési szilárd hulladék az ASA Hódmezővásárhelyi Köztisztasági Kft. hódmezővásárhelyi hulladéklerakóján helyezhető el.”

2. § A rendelet 3. § (4) bekezdése helyébe az alábbi rendelkezés lép:

„3. § (4) Az ingatlanhasználó a hulladék gyűjtésére, elszállítására a Közszolgáltató szállítóeszközéhez rendszeresített gyűjtőedényt, valamint - a gyűjtőedény űrtartalmát meghaladó mennyiségű többlet hulladék gyűjtésére - a Közszolgáltató által rendelkezésre bocsátott és azonosító jellel ellátott műanyag zsákot köteles igénybe venni. A zsák ára magában foglalja a szállítás és ártalmatlanítás díját.”
3. § Hatályát veszti a rendelet 3. § (5) bekezdése.

4. § Hatályát veszti a rendelet 4. § f) pontja.
5. § A rendelet 4. § g) pontja helyébe az alábbi rendelkezés lép:

„4. § g) a gyűjtőedény űrtartalmát, darabszámát”
6. § A rendelet 9. § (9) bekezdése helyébe az alábbi rendelkezés lép:

„9. § (9) Az ingatlanhasználó a közszolgáltatási díjat a 2012. évi CLXXXV. tv. (hulladéktörvény) 38. § és 39. §-ában, valamint az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendeletben foglaltak szerint a Koordináló szerv részére számla alapján köteles megfizetni.”
7. § Ez a rendelet 2016. június 1.-jén lép hatályba, és hatályba lépését követő napon hatályát veszti.
Mezőhegyes, 2016. május hó

            Mitykó Zsolt
                                                                 Szentmihályi Ferenc

polgármester 



                                           jegyző

INDOKOLÁS

A hulladékgazdálkodási helyi közszolgáltatásról szóló 21/2015. (XII. 17.) önkormányzati rendelet módosításához
A hulladékról szóló 2012. évi CLXXXV. törvény (a továbbiakban Ht.) április 1-től hatályba lépett rendelkezései, valamint a 2016. március 31.-én megjelent Magyar Közlöny 44. számában kihirdetésre került hulladékgazdálkodási rendszer átalakítását szabályozó Kormányrendeletek szükségessé teszik a hulladékgazdálkodási helyi közszolgáltatásról szóló helyi rendelet módosítását is, a közszolgáltatási szerződéshez hasonlóan, melyet a testület már az áprilisi ülésén módosított.
A Ht. 92/B § (2) bekezdése értelmében az önkormányzatok 2016. június 30-ig módosítják a közszolgáltatási szerződéseiket oly módon, hogy azokból törlésre kerül a közszolgáltatási díjbeszedés és a kintlévőség-kezelés, valamint rögzítésre kerül, hogy a közszolgáltató részére a Koordináló szerv a közszolgáltatási szerződésben rögzített feladataiért szolgáltatási díjat fizet. Ennek megfelelően szükséges a rendeletek módosítása is.

A Csongrád Megyei Településtisztasági Kft. 2016. május 13.-án írásos állásfoglalást adott, mely szerint a rendelet 9. § (9) bekezdésének fenti módosításával egyelőre eleget tehetünk a jogszabályi előírásoknak.
Amennyiben további rendeletmódosítás lesz időközben szükséges, azt ismét be fogjuk terjeszteni a testület elé.
A fentiek értelmében készítettük elő jelen rendelet-tervezetet.

